  Майя Бывальцева 22-тӥ инвожое Ижкарын, быдэс Россиын сямен ик, «Буре ваён сюсьтыл» («Свеча памяти») ужрад ортчоз. Со сярысь кар администрацилэн пресс-службаез ивортӥз. Котькуд ар Буре ваён но кайгырон нуналэ, 1941-1945 аръёсы Быдӟым Атыкай ожын бырем 27 миллион адямиез но вордскем музъем понна улонзэс сётэм вань адямиосты сӥлы карыса, сюсьтылъёс ӝуато. Буре ваён но данъян аре ужрад онлайн амалэн ортчоз Калыккуспо луэм акцие пыриськисьёс мерлыко вотэсъёсысь бамъёсазы ӝуатэм сюсьтыллэсь туспуктэмзэ яке видеоез #Свеча Памяти хештеген интыяны кулэ. Интыез пусъён понна #СвечаПамятиИжевск хештэг ватсано. Со сяна, 15-22 инвожое ужрадлэн нимлыко сайтаз виртуальной сюсьтылэз «ӝуатыны» луэ.  Тегъёс: Мерлык Ижкар Удмуртия БыдӟымАтыкайож буреваён тодынвозён  